සෞඛ්‍ය මාර්ගෝපදේශයන්ට යටත්ව අද, රාජ්‍ය සේවකයින් සාමාන්‍ය පරිදි සිය රාජකාරී සඳහා පැමිණියා.කෙසේ වෙතත්, පාසල්වලට ගුරු සහ විදුහල්පතිවරුන්ගේ පැමිණීමේ කැපී පෙනෙන අඩුවක් දක්නට ලැබෙන බවයි අප වාර්තාකරුවන් සඳහන් කළේ.කොරෝනා පාලනය පහසු කිරීම සඳහා සීමිත කාර්ය මණ්ඩල චක්‍රීය පදනම මත කැඳවමින් මීට පෙර රාජ්‍ය සේවා කටයුතු පවත්වාගෙන ගිය අතර, ජනාධිපති ලේකම්වරයා විසින් කළ දැනුම්දීමකට අනුවයි අද සිට රාජ්‍ය සේවය සාමාන්‍ය පරිදි ආරම්භ කිරීමට කටයුතු කරනු ලැබුවේ.ඒ අනුව බොහෝ රාජ්‍ය සේවකයින් අද සිය සේවා කටයුතු සඳහා පැමිණ ඇති බව රාජ්‍ය සේවා රාජ්‍ය සේවා, පළාත් සභා හා පළාත්පාලන අමාත්‍යාංශය සඳහන් කළා.ගැබිණි මව්වරුන් ද අද සිට සේවයට කැඳවා තිබූ අතර ඉල්ලීමක් ඉදිරිපත් වුවහොත් ඒ සම්බන්ධයෙන් සලකා බැලීමක් සිදුකරන බවයි රාජ්‍ය සේවා, පළාත් සභා හා පළාත් පාලන අමාත්‍යාංශ ලේකම් ජේ.ජේ. රත්නසිරි කියා සිටියේ.